«Ақәҿиарақәа рышьаҭала аӡбара рыдкылоит ҳәа рҳәеит, ақәҿиарақәа лабҿаба иубарҭоуп, уажәшьҭа аӡбара адкылара иаамҭоуп, даҽа аӡбарак адкыларазы изакәызаалак мзызк иҟам», — иҳәеит Қырҭтәыла апарламент ахантәаҩы Шьалуа Папуашвили.
Иара иажәақәа рыла, Қырҭтәыла Евроеидгыла алаларазы акандидат астатус ахәҭоуп.
«Евроеидгыла иалоу еиуеиҧшым атәылақәа рыбжьара уажәазы имҩаҧысуа адискуссиа Қырҭтәыла иаҧырхагахом, избанзар, ишырҳәаз еиҧш, дара ақәҿиарақәа рышьаҭала аӡбара рыдыркылоит, ақәҿиарақәа лабҿаба иубарҭоуп. Қырҭтәыла ауааҧсыра аӡбара иаша иазыҧшуп, ҵыҧх иҟалаз аиашамра еиҭаҟалом ҳәа ҳгәыҕуеит», — иҳәеит Папуашвили.